**Thomas Dekker** (s. 6. syyskuuta 1984 Dirkshorn, Pohjois-Hollanti) on alankomaalainen maantiepyöräilijä, joka kilpaili ammattilaisena 2005–2014.

Dekkerin vahvin osa-alue oli aika-ajo, mutta hänellä oli myös hyvä mäennousutaito. Hän ajoi vuonna 2005 alkaneen ammattilaisuransa alusta Rabobank-tallissa aina vuoden 2008 elokuuhun saakka. Seuraavana vuonna hän edusti Silence-Lotto-tallia, kunnes hänet erotettiin joukkueesta doping-käryn seurauksena syksyllä 2009. 

Dekker saavutti MM-kilpailujen alle 23-vuotiaiden sarjassa pronssia maantieajossa 2003 sekä hopeaa niin aika- kuin maantieajossakin 2004. Hän voitti 2004 myös Alankomaiden aika-ajomestaruuden sekä GP Eddy Merckx -kilpailun Koen De Kortin parina.

Ensimmäisellä ammattilaiskaudellaan 2005 Dekker voitti jälleen Alankomaiden aika-ajomestaruuden sekä GP Stad Zottegem -kilpailun. Lisäksi hän sijoittui kolmanneksi Puolan ympäriajossa ja voitti kilpailun kahdeksannen etapin, aika-ajon. MM-kilpailujen maantieajossa hän oli viidestoista.

Vuonna 2006 Dekker sai ensimmäisen suurvoittonsa oltuaan paras Tirreno–Adriaticon kokonaiskilpailussa. Kaudella 2007 hän voitti Tour de Romandien kokonais- ja pistekilpailun sekä viidennen etapin. Hän oli lisäksi paras Sveitsin ympäriajon kuudennella osuudella sekä Trofeo Pollenca- ja 3-Länder-Tour -kilpailuissa. Lombardian ympäriajossa Dekker oli kahdeksas ja MM-kilpailujen maantieajossa yhdestoista.

Kaudella 2008 Dekker sijoittui kolmanneksi Vuelta a Castilla y Leónin ja Baskimaan ympäriajon kokonaiskilpailuissa. Amstel Gold Racessa ja La Flèche Wallonnessa hän oli viides, Liège–Bastogne–Liègessä puolestaan kuudes. Kesäkuisen Sveitsin ympäriajon Dekker kuitenkin keskeytti vedoten siihen, ettei hän ole tarpeeksi hyvässä kunnossa. Dekkeriä ei myöskään valittu Rabobankin kokoonpanoon Ranskan ympäriajoon. Heinäkuun alussa alkoi huhumylly, jonka mukaan Dekkerin ja Rabobankin joukkueenjohdon välit ovat pahasti tulehtuneet ja osapuolet keskustelevat ainoastaan lakimiehen välityksellä. Elokuun puolivälissä Rabobank ilmoitti, että Dekkerin sopimus joukkueen kanssa on purettu etuajassa. Vuoden 2009 alussa hän siirtyi edustamaan Silence-Lottoa.

Silence-Lotto ilmoitti 1. heinäkuuta 2009, että Dekkerin joulukuussa 2007 otetusta dopingnäytteestä on uusien testimenetelmien myötä löytynyt EPO-hormonia. Hänet suljettiin tallin joukkueesta Ranskan ympäriajosta. Hän sai kahden vuoden kilpailukiellon ja kaikki hänen tuloksensa 24.12.2007 jälkeen hylättiin. 

Kilpailukieltonsa jälkeen Dekker edusti elokuusta 2011 Garmin-Cervélo-tallin nuorten joukkuetta Chipotle Development Teamia. Hän voitti samana syksynä Duo Normand -kilpailun yhdessä Johan Van Summerenin kanssa. Kaudesta 2012 alkaen hän on kilpaillut Garmin-joukkueessa.. Hän voitti samana vuonna Circuit de la Sarthe -ajon viidennen etapin.

Saavutuksia
-----------

2003
Maantieajon ja aika-ajon alle 23-v. Alankomaiden-mestaruus
Ster Elektrotoer, 1. etapin (aika-ajo) ja 3. etapin voitto
MM-kilpailut, alle 23-v. maantieajossa pronssia
2004
Tour de Normandie, kokonaiskilpailun voitto
Le Triptyque des Monts et Châteaux - Frasnes (alle 23-v. kilpailu), kokonaiskilpailun ja etapin 2a (aika-ajo) voitto
Thüringen-Rundfahrt (alle 23-v. kilpailu), kokonaiskilpailun ja 4. etapin (aika-ajo) voitto
Olympia's Tour, kokonaiskilpailun, prologin ja 5. etapin (aika-ajo) voitto
Aika-ajon Alankomaiden-mestaruus
Boucles de la Mayenne, prologin voitto
Tour des Pyrénées - Vuelta a los Pirineos, 2. etapin voitto
GP Eddy Merckx (pariaika-ajo), voitto
Tour de l'Avenir, 1. etapin (aika-ajo) voitto
Rheinland-Pfalz Rundfahrt, 2. etapin voitto
MM-kilpailut, alle 23-v. maantieajossa ja aika-ajossa hopeaa
UCI:n maailmanranking, alle 23-v. voitto
2005
Critérium International, kokonaiskilpailussa toinen, 2. etapin voitto
Aika-ajon Alankomaiden-mestaruus
GP Stad Zottegem, voitto
Eneco Tour, nuorten kilpailun voitto
Puolan ympäriajo, kokonaiskilpailussa kolmas, 8. etapin (aika-ajo) voitto
2006
Tirreno–Adriatico, kokonaiskilpailun voitto
2007
Trofeo Pollença, voitto
Tour de Romandie, kokonais- ja pistekilpailun sekä 5. etapin (aika-ajo) voitto
Sveitsin ympäriajo, 5. etapin voitto
3-Länder Tour, kokonaiskilpailun sekä 2. etapin ja 4. etapin (aika-ajo) voitto
MM-kilpailut, maantieajossa yhdestoista
Lombardian ympäriajo, kahdeksas
2011
Duo Normand (pariaika-ajo), voitto
2012
Circuit de la Sarthe, 5. etapin voitto

Lähteet
-------

* Thomas Dekker trap–friis-tietokannassa (englanniksi)
* Thomas Dekker Cycling Archives -tietokannassa (englanniksi)
* Thomas Dekker procyclingstats.com-sivustolla (englanniksi)

### Viitteet

1. ↑  Silence-Lotto fires Dekker *cyclingnews.com*.  1.10.2009. Viitattu 30.12.2010. (englanniksi)
2. ↑  Dekker to ride Dutch championships (Toinen kappale)  24.6.2008. Cyclingnews.com. Viitattu 15.8.2008. (englanniksi)
3. ↑  Dekker to fall out with Rabobank?  4.7.2008. Cyclingnews.com. Viitattu 15.8.2008. (englanniksi)
4. ↑  Dekker and Rabobank call it quits  15.8.2008. Cyclingnews.com. Viitattu 15.8.2008. (englanniksi)
5. ↑  Dekker ulos Tourista dopingkäryn takia *www.yle.fi*.  1.7.2009. Viitattu 1.7.2009.
6. ↑  Dekker gets two-year suspension for EPO use *cyclingnews.com*.  3.3.2010. Viitattu 30.12.2010.
7. ↑  Sanctions, Period of Ineligibily, Disqualification *uci.ch*. Viitattu 30.12.2010.
8. ↑  Dekker scores first win since comeback *cyclingnews.com*.  18.9.2011. Viitattu 3.1.2012. (englanniksi)
9. ↑  Dekker, Rasmussen confirmed at Garmin gala *cyclingnews.com*.  18.11.2011. Viitattu 3.1.2012. (englanniksi)

Aiheesta muualla
----------------

* Thomas Dekkerin viralliset nettisivut (hollanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |

 |